РЕПУБЛИКА СРБИЈA

ОПШТИНА ВЕЛИКО ГРАДИШТЕ

ОПШТИНСКА УПРАВА

Број: 404-260/5/2018-01-3

Датум: 14.11.2018.год.

Велико Градиште

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

 У складу са чланом 63. став 2. Закона о јавним набавкама, један од потенцијалних понуђача обратио се Наручиоцу са захтевом за појашњење одређених питања у вези са конкурсном документацијом за израду Просторног плана општине Велико Градиште, редни број **ЈН 75/2018**, а Наручилац на основу члана 63. став 3. Закона о јавним набавкама, на постављена питања даје појашњења-одговоре:

**ПИТАЊА:**

1. Који је законски оквир да се у истом документу који представља предмет ЈН, нађу заједно и истовремено Просторни план општине и *Идејни ПРОЈЕКАТ* , кад се према класификацији Закона о планирању и изградњи, ради о потпуно различитим типовима документације и различитим поступцима израде и усвајања?
2. Ако сте желели да добијете некакво детаљније технчко решење за будућу хидротехничку мрежу за потребе интегрисаног водоснабдевања свих насеља на територији општине, зашто нисте у КД односно пројектном задатку предвидели израду Генералног пројекта, чија процедура израде би била могућа на бази постојеће планске документације а и сама садржина истог је мање захтевна за пројектанта у односу на Идејни ПРОЈЕКАТ који потражујете а који, поново наглашавам, немогуће је на овакав начин приступити његовој изради из законско-процедуралних разлога?
3. Како мислите да за потребе израде Идејног пројекта издате локацијске услове и да обавежете понуђача да тај технички документ по својој садржини и поступку израде буде у свему усаглашен са садржајем и процедурама предвиђеним *Правилником о садржни и поступку израде и начина вршења контроле техничке документације према класи и намени објекта (Сл гласник РС бр. 23/2015,77/2015, 58/2016, 96/2016 и 67/2017)?* У прилогу овог акта достављам вам извод из поменутог Правилника. Да би се превазишла ова неуобичајена ситуација, предлажемо вам да извршите измену конкурсне документације и да уместо захтеваног Идејног ПРОЈЕКТА, ставите ГЕНЕРАЛНИ ПРОЈЕКАТ. Једино на тај начин биће могуће реализовати ову ЈН.
4. У чл.12. Одлуке о изради просторног плана општине Великко Градиште, стоји да је, цитат:

***Начин финансирања израде планског документа***

*Члан 12.*

*За процењен обухват измена, допуна и корекција планских решења на нивоу просторног плана општине, оријентациона процена потребних средстава је око 1.000.000.- динара.*

*За процењен обухват планске разраде села на нивоу Уређајних основа,од око 439,3 хектара, оријентациона процена потребних средстава је око 900.000.- динара.*

*За процењен обухват планске разраде села на новоу Уређајних основа са идејним решењима водоводне мреже,од око 1441,4 хектара, оријентациона процена потребних средстава је око 5.800.000.- динара.*

*Укупно процењена вредност израде ППО Велико Градиште са наведеним Уређајним основама за побројана села је 7.700.000.- динара.*

*Средства за израду плана обезбедиће се из средстава Републике Србије, а у зависности од оцене оправданости финансирања израде плана и из донација и других фондова.*(крај цитата).

Како је могуће да приликом расписивања ЈН, директно прекршите Одлуку СО В:Градиште и процењену вредност радова односно услуге са предвиђених 7,7 милиона динара, спустите на 3,3 милиона динара. Процена вредности није реална у односу на Пројектни задатак и обавезе добављача који проистичу из њега. Шта се то десило на тржишту за годину дана од кад је вршена прва процена која је садржана у Одлуци у односу на процењену вредност коју сте навели у КД од 3,3мил.?

Питање гласи: Која од ових двају цена је релевантна, да ли 7.7 милиона РСД из скупштинске Одлуке коју је усвојила Скупштина општине или износ од 3,3 милРСД коју сте накнадно навели?

У крајњој линији, оваква ваша процена, ако се неко и буде јавио на ову ЈН, узроковаће тешкоће у изради плана и техничке документације пројектанту а општини-наручиоцу тешкоће и губитак времена и немогућност завршетка посла.

Напросто, ниво потраживаних услуга нису на овај начин правилно валоризоване а са основног аспекта нити правилно издефинисане. С тога, предлажемо вам у циљу отклањања уочених проблема да извршите Измену КД и правилно сагледате Пројектни задатак као и финансијски аспект истог.

**ОДГОВОРИ**:

1) на исто питање је већ дат одговор на раније постављена питања, а додатно појашњење је да нема законских сметњи за тражени садржај

2) израда генералног пројекта не би била примерена за малу секундарну водоводну мрежу села, а исти већ постоји за ниво општине

3) није предвиђено издавање локацијских услова за ППО, већ ће решење на нивоу идејног пројекта послужити за то у фази спровођења

4) није предвиђена промена одлуке нити повлачење позива.

Комисија за јавну набавку

 Весна Милановић, с.р